Diari Oficial de la Generalitat Valenciana


Sumari del DOGV 6176, del 31-12-2009 (2009/11902)

Licitació per a la gestió indirecta del programa d'actuació aïllada per a l'obertura del vial Mont Perdut del Pla General de Teulada.
-------------------------------------------------------------------------------------------------------------------------------------

### Dades del document

Número de DOGV
:   6176

Data del DOGV
:   31-12-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/11396


Data del document
:   08-10-2009

Organisme emissor
:   Manuel Montesinos Castro-Girona

Tipus de document
:   Anunci

Descriptors 

:   * Teulada
    * contracte administratiu

Licitació per a la gestió indirecta del programa d'actuació aïllada per a l'obertura del vial Mont Perdut del Pla General de Teulada. [2009/11398]
APARTAT I: PODER ADJUDICADOR.
I.1) NOM, ADRECES I PUNTS DE CONTACTE:
(I) Nom oficial: Ajuntament de Teulada.
(II) Adreça postal: avinguda de Santa Caterina, 2.
(III) Localitat: Teulada.
(IV) Codi postal: 03360.
(V) País: Espanya.
(VI) Unitat administrativa: Urbanisme.
(VII) Telèfon de contacte: 96 574 01 58.
(VIII) Fax de contacte: 96 574 13 82.
(IX) Adreça de correu electrònic de contacte: bacxctuhs@xrcyttdjdwv.azy
Pot obtindre's més informació en: vegeu els punts de contacte mencionats dalt.
Les bases generals i particulars reguladores del programa d'actuació aïllada poden obtindre's en: Vegeu els punts de contacte mencionats dalt.
Les bases generals per a l'aprovació de programes van ser publicades amb data 29 d'agost de 2009 en el Butlletí Oficial de la Província d'Alacant núm. 198.
Les bases particulars del present programa s'annexen al present anunci.
Les ofertes o sol·licituds de participació han d'enviar-se a: Vegeu els punts de contacte mencionats dalt.
I.2) TIPUS DE PODER ADJUDICADOR I PRINCIPALS ACTIVITATS: Institució local.
APARTAT II: OBJECTE DEL CONTRACTE.
II.1.) DESCRIPCIÓ.
II.1.1) Denominació del contracte establida pel poder adjudicador: Selecció de l'urbanitzador del Programa d'Actuació Aïllada Carrer Mont Perdut del municipi de Teulada.
II.1.2) Tipus de contracte: contracte administratiu especial. Categoria: Obres. Projecte i execució.
Emplaçament de les obres i execució: Carrer Mont Perdut del municipi de Teulada.
Codi NUTS: ES523.
II.1.3) L'anunci es referix a un contracte públic.
II.1.4) Breu descripció del contracte: concurs per a la selecció d'agent urbanitzador per al desplegament i execució del Programa d'Actuació Aïllada Carrer Mont Perdut del municipi de Teulada.
II.1.5) Classificació CPV (vocabulari comú de contractes públics): 45211360-0.
II.1.6) Contracte cobert per l'acord sobre contractació pública: No.
II.1.7) Divisió en lots: No.
II.1.8) S'acceptaran variants- No.
II.2) QUANTITAT O EXTENSIÓ DEL CONTRACTE.
II.2.1) Quantitat o extensió del contracte: El preu de licitació que servix de base per al càlcul de la garantia provisional és de 200.000 euros IVA no inclòs.
II.2.2) Opcions: No.
II.3) DURACIÓ DEL CONTRACTE O TERMINI D'EXECUCIÓ: 12 mesos des de la selecció de l'empresari-constructor.
APARTAT III: INFORMACIÓ DE CARÀCTER JURÍDIC, ECONÒMIC, FINANCER I TÈCNIC.
III.1) CONDICIONS RELATIVES AL CONTRACTE.
III.1.1) Depòsits i garanties exigits: Totes les proposicions dels interessats per a participar en el concurs del present programa d'actuació integrada hauran de prestar una garantia provisional equivalent al 2% del pressupost estimat de les càrregues d'urbanització, en els termes i condicions exigits en la normativa que siga aplicable.
La garantia definitiva, a constituir en la forma i als efectes previstos en la Llei de Contractes del Sector Públic, s'establix en un 10 per cent del valor de les càrregues d'urbanització, IVA no inclòs, del Programa d'Actuació Aïllada aprovat. A més, de conformitat amb el que disposa l'article 149 de la LUV, l'adjudicatari del Programa d'Actuació Aïllada haurà de garantir el cost de les indemnitzacions, preus justos i gastos de reallotjament necessaris per a realitzar l'actuació, la totalitat del cost de les obres d'urbanització complementàries i un 7 per cent del cost de les obres d'edificació.
III.1.2) Principals condicions de finançament i de pagament i/o referència a les disposicions que les regulen: les establides en les bases generals i particulars i la legislació aplicable com la Llei 16/2005, de 30 de desembre, de la Generalitat, Urbanística Valenciana, i el Decret 67/2006, de 12 de maig, pel que s'aprova el Reglament d'Ordenació i Gestió Territorial i Urbanística.
III.1.3) Forma jurídica que haurà d'adoptar l'agrupació d'operadors econòmics adjudicatària del contracte: No és exigible.
III.1.4) altres condicions particulars a què està subjecta l'execució del contracte: Vegeu les bases generals i particulars de programació del programa d'actuació integrada.
III.2) CONDICIONS DE PARTICIPACIÓ:
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil: Vegeu les bases particulars.
III.2.2) Capacitat econòmica i financera: Vegeu les bases particulars.
III.2.3) Capacitat tècnica: Vegeu les bases particulars.
APARTAT IV: PROCEDIMENT
IV.1) TIPUS DE PROCEDIMENT.
IV.1.1) Tipus de procediment: Obert.
IV.2) CRITERIS D'ADJUDICACIÓ.
IV.2.1) Criteris d'adjudicació:
L'Alternativa Tècnica representarà un 40% de la valoració de la proposició, mentres que la Proposició Juridicoeconòmica representarà un 60% de la valoració de la proposició.
La puntuació mínima a aconseguir per l'Alternativa Tècnica per a procedir a la valoració de la Proposició Juridicoeconòmica és de 30 punts.
XY.0.2.6) Criteris d'adjudicació corresponents a l'alternativa tècnica:
A. CRITERIS DE SELECCIÓ PREVISTOS PER L'ARTICLE 256 DEL ROGTU (40 PUNTS)
1. Condicions de disseny més idònies per a l'ordenació prevista en el planejament (6 punts):
a) distribució funcional de les plantes d'edificació i adequació a la disposició de l'estructura portant: 1,5 punts.
b) disseny i expressió formal de tots els alçats i fatxades de l'edificació: 1,5 punts.
c) integració arquitectònica en l'entorn urbà: 1,5 punts.
d) criteris d'edificació sostenible: 1,5 punts.
2. Criteris socioeconòmics: la que propose unes condicions d'execució més adequades a l'interés social havent de tindre en compte els factors següents (14 punts):
a) menor termini d'execució: 7 punts.
b) majors garanties per a portar-la a cap: 6 punts.
c) menor preu de venda o lloguer dels productes immobiliaris a edificar en funció del seu emplaçament urbà i del valor d'adquisició del solar que es proposa: 1 punt.
3. Criteris que afavorisquen l'accés a una vivenda digna per a col·lectius socialment desfavorits i sempre que (20 punts):
a) que part de les vivendes que es construïsquen siguen en règim de protecció, bé en venda, lloguer o lloguer amb opció de compra: 10 punts.
b) que els col·lectius a què vagen destinades siguen preferentment, jóvens menors de 35 anys, famílies monoparentals amb càrregues familiars, dones víctimes de violència domèstica, persones majors, discapacitats o altres col·lectius en risc d'exclusió social, i residents en l'àmbit del programa: 10 punts.
B. CRITERIS DE SELECCIÓ PREVISTOS PER L'ARTICLE 135 DE LA LUV (60 PUNTS)
1. Connexió adequada a les obres d'urbanització de l'actuació en el seu entorn: 8 punts.
2. Qualitat tècnica de les solucions i dels materials proposats per a la urbanització: 14 punts.
3. Nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador: 1 punt.
4. Inversió en Programes de restauració paisatgística o d'imatge urbana dins de l'àmbit del Programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge: 1 punt.
5. Termini d'execució del Programa d'actuació: 14 punts.
6. Compromís d'edificació simultània a la urbanització per damunt del mínim legalment exigible: 14 punts.
7. Compromisos addicionals assumits voluntàriament a càrrec de l'urbanitzador: 3 punts.
8. Mitjans per al control de cada una de les prestacions que constituïxen l'objecte del programa: 5 punts.
OJ.7.3.1) Criteris d'adjudicació corresponents a la proposició juridicoeconòmica.
1. Oferta que oferisca i garantisca millors condicions econòmiques i facilitats de reallotjament a la totalitat dels propietaris i titulars de béns o drets afectats: 50 punts.
2. Oferta abonada per una major part alíquota del valor conjunt dels béns o drets afectats, superant en un quint el valor de l'oferta següent: 30 punts.
3. Oferta que compte amb el suport explícit d'un nombre més gran de propietaris i titulars de béns o drets afectats: 20 punts.
IV.2.2) Es realitzarà una subhasta electrònica- No.
IV.3) INFORMACIÓ ADMINISTRATIVA.
IV.3.1) Número de referència que el poder adjudicador assigna a l'expedient: -.
IV.3.2) Publicacions anteriors referents al mateix contracte: -.
IV.3.3) Condicions per a l'obtenció de les bases generals i particulars de programació: Poden consultar-se les bases generals del concurs en el Butlletí Oficial de la Província d'Alacant núm. 198 de data 29 d'agost de 2009, i les particulars s'incorporen com a annex I al present anunci. També pot obtindre's esta informació o qualsevol altra derivada de l'expedient en l'Ajuntament de Teulada de dilluns a divendres de 09:00 a 15:00 hores.
IV.3.4) Termini de recepció d'ofertes i sol·licituds de participació: El termini de presentació de l'alternativa tècnica inicial serà de tres mesos, a comptar de la data de l'enviament de l'anunci al Diari Oficial de la Unió Europea (06.10.2009). La propietat minoritària podrà presentar alternativa tècnica en competència durant el mes següent a la recepció de la comunicació d'informació pública de l'alternativa tècnica inicial, o des de la publicació de l'anunci en el Diari Oficial de la Comunitat Valenciana de la dita informació pública si no s'ha rebut tal comunicació.
Esta segona alternativa tècnica quedaria en exposició pública durant un nou període de 15 dies hàbils.
El termini per a la presentació de les proposicions juridicoeconòmiques serà de 10 dies naturals comptats des de la finalització del segon període d'informació pública de les alternatives tècniques.
IV.3.5) Llengua en què pot redactar-se l'oferta o sol·licitud de participació: ES: (espanyol) i/o VAL (valencià).
IV.3.6) Termini durant el qual el licitador estarà obligat a mantindre la seua oferta: No s'ha previst res expressament, sense perjuí de l'aplicació en esta qüestió de la normativa urbanística valenciana vigent.
L'anunci del concurs del programa d'actuació integrada va ser enviat al Diari Oficial de la Unió Europea en data 6 d'octubre de 2009.
IV.3.7) Condicions per a l'obertura de les ofertes: L'obertura de la documentació que integre les propostes presentades per cada licitador es produirà després de la fase d'informació pública de les proposicions de tots els interessats. Pel que fa a la presència de persones autoritzades a estar presents en l'acte d'obertura d'ofertes i si l'acte és públic o restringit caldrà ajustar-se al que establisca l'Ajuntament.
APARTAT V: INFORMACIÓ COMPLEMENTÀRIA.
VI.1) ES TRACTA DE CONTRACTES PERIÒDICS- No.
VI.2) ES RELACIONA EL CONTRACTE AMB UN PROJECTE O PROGRAMA FINANÇAT PER MITJÀ DE FONS COMUNITARIS- No.
VI.3) INFORMACIÓ ADDICIONAL.
Documentació acreditativa de la solvència tècnica, econòmica i financera: Vegeu les bases particulars.
Documentació a presentar per cada concursant: Vegeu les bases particulars.
Documentació susceptible de valoració per a l'adjudicació del programa: Vegeu les bases particulars.
VI.4) PROCEDIMENTS DE RECURS.
VI.4.1) Òrgan competent per als procediments de recurs:
(I) Nom oficial: Ajuntament de Teulada.
(II) Adreça postal: avinguda de Santa Caterina, 2.
(III) Localitat: Teulada.
(IV) Codi postal: 03404.
(V) País: Espanya.
(VI) Unitat administrativa: Urbanisme.
(VII) Telèfon de contacte: 96 574 01 58.
(VIII) Fax de contacte: 96 574 13 82.
(IX) Adreça de correu electrònic de contacte: xchdkukrg@duivusijltx.aiu
VI.5) DATA D'ENVIAMENT DEL PRESENT ANUNCI: L'anunci del concurs del Programa d'Actuació Aïllada va ser enviat al Diari Oficial de la Unió Europea en data 6 d'octubre de 2009.
ANNEX I
BASES PARTICULARS REGULADORES DE LA GESTIÓ INDIRECTA DEL PROGRAMA D'ACTUACIÓ AÏLLADA PER A L'OBERTURA DEL VIAL MONT PERDUT DE TEULADA
BASE I. OBJECTE DEL CONTRACTE.
El present contracte té com a objecte el desplegament i execució del Programa d'Actuació Aïllada que s'especifica en les presents Bases Particulars, en què es regulen les condicions de caràcter tècnic, jurídic, econòmic i administratiu, per a la selecció d'una proposta de Programa d'Actuació Aïllada i d'un Urbanitzador per al desenrotllament urbanístic de l'actuació, especificant-se en l'annex I, apartat A.
BASE II. RÈGIM JURÍDIC (article 286.1.d del Reglament d'Ordenació i Gestió Territorial i Urbanística)
El present contracte té naturalesa jurídica especial, i en tot allò no previst en les presents Bases Particulars, seran aplicables la Llei 16/2005, de 30 de desembre, de la Generalitat, Urbanística Valenciana i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat, i modificat pel Decret 36/2007, i les Bases Generals Reguladores de la Gestió Indirecta dels Programes d'Actuació, aprovades pel Ple de l'Ajuntament en sessió celebrada el dia 27 de juliol de 2006 i publicades en el BOP d'Alacant núm. 198 de data 29 d'agost de 2006
Seran aplicables supletòriament les disposicions contingudes en la Llei 30/2007, de 30 d'octubre, de Contractes del Sector Públic, i normativa de desplegament, així com les normes que regulen la contractació administrativa de les entitats locals que se li apliquen.
En cas de contradicció entre els documents contractuals abans citats, l'orde de prelació serà el següent: Bases Particulars de programació, Bases Generals de programació i contracte per al desplegament i execució del Programa d'Actuació Aïllada.
BASE III. ORDENACIÓ URBANÍSTICA VIGENT (article 131.2.a de la Llei Urbanística Valenciana)
L'ordenació urbanística vigent en l'àmbit d'actuació és la que figura en l'apartat B de l'annex I. La dita ordenació és la definida en el Pla general vigent de Teulada, aprovat definitivament per la Comissió Territorial d'Urbanisme d'Alacant amb data 21 de desembre de 2004.
BASE IV. MEMÒRIA DE NECESSITATS I OBJECTIUS DEL PROGRAMA D'ACTUACIÓ AÏLLADA (article 131.2.b de la Llei Urbanística Valenciana)
1. MEMÒRIA DE NECESSITATS:
La proposta de programació ha de contemplar l'obtenció, execució de l'obra d'urbanització i cessió com a sòl dotacional públic a l'Ajuntament de Teulada, de la totalitat del carrer Mont Perdut, per mitjà de la justa distribució de beneficis i càrregues entre els propietaris afectats. L'obertura del dit vial i el seu destí públic ha de dotar de la condició de solar a totes les parcel·les limítrofs, l'actual accés de les quals és una servitud de pas sobre parcel·la privada.
2. OBJECTIUS DE LA PROGRAMACIÓ:
a) Gestionar la transformació jurídica de les finques afectades pel Programa.
b) Urbanitzar completament l'àmbit que constituïx l'objecte del Programa i realitzar les obres públiques addicionals que es necessiten, amb subjecció a les previsions temporals i econòmiques del Programa (definint-se, a nivell general, aquelles obres necessàries per a garantir els servicis urbanístics i la seua connexió amb les infraestructures generals).
c) Connectar i integrar adequadament la urbanització amb les xarxes d'infraestructures d'energia, comunicacions i servicis públics existents.
e) Obtindre els sòls dotacionals públics de l'àmbit de l'actuació a favor de l'administració gratuïtament. A estos efectes:
- L'Urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.
- Els entregarà en perfectes condicions, una vegada concloses les obres d'urbanització, alçant la corresponent Acta d'entrega.
f) Ordenar el repartiment equitatiu de les càrregues i beneficis de l'actuació entre els afectats.
g) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'Urbanitzador o d'altres propietaris adherits a la seua iniciativa de Programa.
Tot això de conformitat amb el que establix l'apartat C de l'annex I.
BASE V. PARÀMETRES URBANÍSTICS (article 131.2.c de la Llei Urbanística Valenciana)
Els paràmetres urbanístics són els establits en la fitxa de gestió que figura en l'apartat D de l'annex I.
BASE VI. CRITERIS I OBJECTIUS TERRITORIALS (article 131.2.d de la Llei Urbanística Valenciana)
Els criteris i objectius territorials són els que s'establixen en l'apartat e de l'annex I.
BASE VII. CRITERIS D'ORDENACIÓ URBANÍSTICA (article 131.2.d de la Llei Urbanística Valenciana)
Els criteris d'ordenació urbanística són els que s'establixen en l'apartat f de l'annex I.
BASE VIII. OBJECTIUS D'EDIFICACIÓ PRIVADA (article 131.2.e de la Llei Urbanística Valenciana)
1. Els objectius d'edificació privada són els establits en l'apartat G de l'annex I.
2. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en els instruments de planejament que siguen aplicables i en concret en l'apartat G de l'annex I.
3. S'establix l'obligació de simultaniejar la urbanització i l'edificació en el percentatge mínim del 90%, establit en l'apartat G de l'annex I, la qual cosa suposa que l'edificació ha d'iniciar-se quan s'haja conclòs el 90% de l'obra d'urbanització.
BASE IX. PRESCRIPCIONS TÈCNIQUES DELS DOCUMENTS D'ORDENACIÓ I GESTIÓ (article 131.2.f de la Llei Urbanística Valenciana).
L'Alternativa Tècnica ha d'acompanyar-se de Projecte d'Urbanització, Projecte de Reparcel·lació i Avantprojecte d'edificació, les prescripcions tècniques i formals dels quals s'ajustaran a les exigències legals i reglamentàries i al que disposa l'apartat H de l'annex I
BASE X. PRESCRIPCIONS TÈCNIQUES DEL PROJECTE D'URBANITZACIÓ (article 131.2.h de la Llei Urbanística Valenciana)
El Projecte d'Urbanització haurà de definir els detalls tècnics amb precisió suficient perquè puga ser executat, eventualment, sota la direcció de Tècnic diferent del seu redactor original, havent de complir el que establix l'article 101 de la Llei 30/2007, de 30 d'octubre, de Contractes del Sector Públic. No podrà modificar les previsions del Pla que desenrotlla. En cap cas, podrà contindre determinacions sobre ordenació, règim del sòl o de l'edificació.
Comprendrà tots els documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.
BASE XI. PREU DE LICITACIÓ (article 286.1.h del Reglament d'Ordenació i Gestió Territorial i Urbanística)
El preu de licitació, que servix exclusivament de base per al càlcul de la garantia provisional, és l'establit en l'apartat I de l'annex I, d'acord amb el que preveu l'article 140.1 de la Llei Urbanística Valenciana.
BASE XII. TERMINIS DE DESPLEGAMENT I EXECUCIÓ DEL PROGRAMA (article 131.2.i de la Llei Urbanística Valenciana i article 286.1.i del Reglament d'Ordenació i Gestió Territorial i Urbanística)
S'establixen, en l'apartat J de l'annex I els següents terminis parcials màxims per a l'execució de les següents actuacions per part de l'urbanitzador:
A) Termini màxim per a la selecció de l'empresari-constructor de l'obra civil d'urbanització, comptat des de la formalització del contracte entre l'urbanitzador i l'administració actuant. UN MES.
B) Termini màxim d'iniciació de les obres d'urbanització comptat des de l'aprovació definitiva del Projecte de Reparcel·lació. TRES MESOS.
B) Termini màxim per a l'execució de les obres d'urbanització comptat des de la selecció de l'empresari-constructor. DOTZE MESOS.
C) Termini màxim d'edificació dels solars comptat des de la recepció de les obres d'urbanització. TRENTA-SIS MESOS.
BASE XIII. CAPACITAT PER A SER URBANITZADOR.
1. Podran participar en el concurs per a la selecció i adjudicació del present Programa d'Actuació Aïllada totes les persones, naturals o jurídiques, espanyoles o estrangeres, que tinguen plena capacitat d'obrar, que reunisquen els requisits de l'article 148 de la LUV i reunisquen les condicions de solvència econòmica i financera, tècnica i professional exigibles segons les presents Bases.
2. En cap cas podran ser urbanitzadors ni promoure Programes d'Actuació Aïllada les persones en què concórrega alguna prohibició de contractar de les previstes en l'article 49 de la Llei 30/2007, de 30 d'octubre, de Contractes del Sector Públic.
BASE XIV. SOLVÈNCIA ECONÒMICA I FINANCERA (article 131.2.m de la Llei Urbanística Valenciana)
La justificació de la solvència econòmica i financera de l'urbanitzador s'acreditarà per un o alguns dels mitjans següents:
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.
b) Si es tractara de persones jurídiques, presentació dels comptes anuals o d'extracte d'estes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.
c) Declaració sobre el volum global de negocis i, si és procedent, sobre el volum de negocis relacionat amb el desenrotllament i la promoció d'actuacions semblants que són objecte de concurs, corresponent com a màxim als tres últims exercicis.
d) Acreditació de la disponibilitat civil dels terrenys per mitjà de certificació del Registre de la Propietat.
BASE XV. SOLVÈNCIA TÈCNICA I PROFESSIONAL (article 131.2.m de la Llei Urbanística Valenciana)
1. La justificació de la solvència tècnica i professional de l'urbanitzador s'acreditarà per un o més dels mitjans següents:
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.
b) Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació aïllada, i especialment dels responsables del control de qualitat.
c) Titulacions acadèmiques i professionals del personal de direcció de l'urbanitzador.
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.
f) Declaració de les mesures adoptades per a controlar la qualitat durant el desplegament i execució del programa d'actuació aïllada, incloent els mitjans d'estudi i investigació de què es dispose.
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació aïllada.
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació aïllada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.
BASE XVI. GARANTIES.
1. Els que desitgen participar en el procediment de licitació del Programa d'Actuació Aïllada hauran de constituir en la forma i als efectes previstos en la Llei de Contractes del Sector Públic, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendix a la quantitat que s'establix en l'apartat K de l'annex I.
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació aïllada.
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.
4. La garantia definitiva, a constituir en la forma i als efectes previstos en la Llei de Contractes del Sector Públic, s'establix en un 10 per cent del valor de les càrregues d'urbanització, IVA no inclòs, del Programa d'Actuació Aïllada aprovat. A més, de conformitat amb el que disposa l'article 149 de la LUV, l'adjudicatari del Programa d'Actuació Aïllada haurà de garantir el cost de les indemnitzacions, preus justos i gastos de reallotjament necessaris per a realitzar l'actuació, la totalitat del cost de les obres d'urbanització complementàries i un 7 per cent del cost de les obres d'edificació. S'ingressarà en un termini màxim de 15 dies a comptar de la notificació de l'acord d'aprovació i adjudicació del Programa.
5. Cada fiança es tornarà quan es complisca el compromís assegurat.
BASE XVII. PRESENTACIÓ DE PROPOSICIONS.
1. Els que desitgen prendre part en la licitació hauran de presentar en el termini i lloc que s'establix en l'apartat L de l'annex I, les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:
Document núm. 1. Es presentarà amb el títol de "Documentació", es presentarà en sobre tancat, lacrat i precintat, i contindrà la documentació següent:
A. Si concorreguera una societat mercantil, haurà de presentar escriptura de constitució inscrita en el Registre Mercantil. Si es tracta d'una Agrupació d'Interés Urbanístic, es presentarà escriptura pública de constitució, així com inscripció en el Registre d'agrupacions d'Interés Urbanístic dependent de la Conselleria competent en Urbanisme.
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.
C. Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.
D. Resguard acreditatiu d'haver constituït la garantia provisional en els termes exigits en la Base XVI.
E. Declaració responsable de no estar subjecte a cap de les prohibicions per a contractar establides per la legislació reguladora de la contractació administrativa, incloent la de trobar-se al corrent en el compliment de les obligacions tributàries i amb la seguretat social imposades per les disposicions vigents.
F. Els documents que acrediten els requisits de solvència tècnica i professional, econòmica i financera.
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació aïllada, amb renúncia expressa, si és procedent, al fur jurisdiccional estranger que poguera correspondre'ls.
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals extrems.
I. En cas de concórrer a la licitació unes quantes empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'exercir la representació de la unió davant de l'administració, així com el compromís formal de constituir-se en Unió Temporal d'Empreses en cas de resultar adjudicataris.
Document núm. 2. Proposició Juridicoeconòmica, es presentarà en sobre tancat, lacrat i precintat, amb la documentació i determinacions exigides legalment i reglamentàriament i en la Base XIX.
Document núm. 3. Alternativa Tècnica, es presentarà obert, amb la documentació i determinacions exigides legalment i reglamentàriament i en la Base XVIII.
La documentació que figura en estos sobres serà objecte de valoració a l'efecte d'aprovació del Programa i adjudicació de la condició d'Urbanitzador.
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositarà una còpia d'estos en la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions.
BASE XVIII. CONTINGUT MÍNIM DE L'ALTERNATIVA TÈCNICA.
L'Alternativa Tècnica del Programa d'Actuació Aïllada tindrà el contingut següent:
a) Identificació del document de planejament que regule l'ordenació detallada a desenrotllar, si este estiguera ja aprovat amb anterioritat al present concurs. En qualsevol altre cas, l'Alternativa Tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit d'actuació.
b) Àmbit de l'Actuació. No es permetrà la redelimitació de l'àmbit territorial a programar per part de l'Alternativa Tècnica.
c) Justificació del compliment de les condicions d'integració de l'actuació amb l'entorn.
d) Existència o no d'agrupació d'interés urbanístic i, si és el cas, estatuts i acords socials d'esta.
e) Terminis que es proposen per al desenrotllament de l'Actuació, determinant-se tant el corresponent a les obres d'urbanització com a les obres d'edificació dels solars resultants.
f) Projecte d'urbanització.
g) Enunciat dels objectius complementaris que es proposen d'acord amb el que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.
h) Mesures de control de qualitat i compliment de les normes de qualitat ambiental, si és el cas.
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.
j) Estimació preliminar i general d'aquells gastos d'urbanització variables l'import dels quals, fins i tot sent repercutibles als propietaris, no es puga determinar per la concurrència d'ofertes.
k) Projecte de Reparcel·lació.
l) Avantprojecte d'edificació.
Haurà de contindre el compromís del licitador d'edificar de forma simultània a l'execució de la urbanització un percentatge mínim establit en l'apartat G de l'annex I.
BASE XIX. PROPOSICIÓ JURIDICOECONÒMICA.
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb el que establix l'apartat N de l'annex I:
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.
D) Full resum de les dades econòmiques rellevants segons model que s'aprove reglamentàriament.
E) Descripció dels següents elements economicofinancers relatius a les càrregues urbanístiques:
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.
b) Cost de projectes: cost de redacció i direcció dels projectes tècnics, especificant cada projecte, a què es referix l'article 168.1.c de la Llei Urbanística Valenciana.
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que en cap cas podrà superar el 10%.
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.
G) Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.
2. La proposició juridicoeconòmica es presentarà degudament firmada i datada.
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.
BASE XX. ADMISSIBILITAT DE VARIANTS (article 131.2.g de la Llei Urbanística Valenciana).
No s'admeten variants
BASE XXI. CRITERIS D'ADJUDICACIÓ (article 286.1.j del Reglament d'Ordenació i Gestió Territorial i Urbanística).
Els criteris d'adjudicació són els establits en l'apartat O de l'annex I.
BASE XXII. ADJUDICACIÓ DEL PROGRAMA (article 286.1.g del Reglament d'Ordenació i Gestió Territorial i Urbanística).
1. El Programa d'Actuació Aïllada s'aprovarà condicionat a l'efectiva realització de les obres assenyalades en l'apartat P de l'annex I.
2. Amb anterioritat a la firma del contracte amb l'Ajuntament l'adjudicatari del Programa d'Actuació Aïllada haurà de presentar resguard acreditatiu d'haver-hi constituït la garantia definitiva en els termes que preveu la Base XVI de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social i resguard acreditatiu d'haver constituït la garantia definitiva del cost de les indemnitzacions, preus justos i gastos de reallotjament necessaris per a realitzar l'actuació, la totalitat del cost de les obres d'urbanització complementàries i un 7 per 100 del cost de les obres d'edificació.
BASE XXIII. FORMALITZACIÓ DEL CONTRACTE
1. En el termini d'un mes a partir de la notificació de l'acord d'aprovació i adjudicació del Programa d'Actuació Aïllada a l'adjudicatari, es procedirà a la formalització en document administratiu del contracte per al desplegament i execució del Programa d'Actuació Aïllada. El document de formalització serà firmat per l'alcalde, l'Urbanitzador i el secretari de la corporació a l'efecte de fedatari públic, i annexarà a este un exemplar de les Bases Particulars de programació.
2. El contracte podrà elevar-se a Escriptura Pública quan ho sol·licite alguna de les parts. En tot cas, els gastos derivats del seu atorgament seran assumits per l'Urbanitzador.
3. Si per causa imputable a l'Urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este, seguint a este efecte el procediment establit en la Llei de Contractes del Sector Públic.
BASE XXIV. DICTAMEN DEL CONSELL DEL TERRITORI I PAISATGE (article 286.1.c del Reglament d'Ordenació i Gestió Territorial i Urbanística).
No cal el dictamen del Consell del Territori i Paisatge.
BASE XXV. COMPLIMENT.
1. El contracte s'entendrà complit amb motiu de l'adequada execució de la totalitat de les prestacions incloses, i s'extingirà una vegada l'Urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.
2. Una vegada finalitzades les obres d'urbanització, l'Urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'Urbanitzador de totes les certificacions d'obres, les factures emeses per l'Empresari Constructor i la documentació que justifique el pagament efectiu de les obres.
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el Programa.
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'Urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'Urbanitzador i el contractista, ambdós assistits, si ho estimen oportú, per un facultatiu.
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció. Començarà aleshores el termini de garantia.
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.
6. El termini de garantia serà de dotze mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten.
Finalitzat este període, procedirà la devolució de les garanties prestades per l'adjudicatari.
BASE XXVI. RESOLUCIÓ
1. Són causes de resolució del contracte les previstes en la Llei de Contractes del Sector Públic, així com les derivades de la incapacitat legal sobrevinguda de l'Urbanitzador i les altres previstes en la legislació general aplicable a les seues relacions amb l'administració.
2. Són també causes de resolució del contracte les següents:
a) La mort o incapacitat sobrevinguda de l'Urbanitzador o l'extinció de la seua personalitat jurídica.
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.
c) La falta de prestació en termini de la garantia definitiva.
d) La no-formalització del contracte en termini.
e) La demora injustificada en el compliment dels terminis fixats en les Bases Generals i Particulars de programació, i la resta de terminis establits en la Llei Urbanística Valenciana i les normes que la despleguen.
f) La inactivitat injustificada de l'Urbanitzador durant un període de sis mesos consecutius o nou alterns en el desplegament i execució del Programa d'Actuació. S'entendrà produïda la inactivitat o l'abandó quan el desplegament i execució del Programa d'Actuació haja deixat de desenrotllar-se o no es desenrotlle amb la regularitat adequada o amb els mitjans humans o materials necessaris per a la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies a comptar del requeriment, llevat que la precisió de la seua execució exigisca un termini major.
g) La imposició d'alguna sanció a l'Urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del Contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.
h) L'obstaculització per l'Urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'Urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.
j) La suspensió de llicències en l'àmbit programat, l'aprovació de plans o projectes incompatibles amb el desenrotllament del Programa, així com les resolucions administratives que impedisquen prosseguir-lo o paralitzen el seu desenrotllament material o econòmic per inactivitat de l'administració durant més de sis mesos i de manera rellevant, tenint dret l'Urbanitzador a instar la resolució amb les compensacions procedents.
k) La renúncia de l'Urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20 per 100.
l) La realització per l'Urbanitzador de pràctiques manifestament restrictives de la competència en el mercat immobiliari relacionades amb el Programa d'Actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'Empresari Constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.
m) El descobriment de condicions territorials no tingudes en compte a l'acordar el Programa d'Actuació i que facen legalment inviable la prossecució d'esta, sense perjuí de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.
n) Incórrer el contractista, durant la vigència del contracte, en alguna de les prohibicions de contractar previstes en l'article 49 de la Llei de Contractes del Sector Públic.
o) Les reiterades deficiències en l'execució del contracte.
p) L'incompliment greu dels deures essencials de l'Urbanitzador directament imposats per esta Llei.
q) L'incompliment d'alguns dels compromisos oferits.
r) La caducitat del Programa per transcurs del termini total per a escometre'l i, si és el cas, la pròrroga.
s) El mutu acord entre l'Ajuntament i l'Urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.
v) El desistiment o la suspensió del contracte per un termini superior a un any acordada per l'Ajuntament.
3. Per a la resolució del Contracte entre l'Ajuntament i l'Urbanitzador serà preceptiva la prèvia emissió d'informe favorable pel Consell del Territori i el Paisatge.
4. L'Ajuntament, al resoldre l'adjudicació, podrà acordar que l'Urbanitzador continue l'execució del Programa davall les seues mateixes condicions, durant el temps indispensable per a evitar perjuís a l'interés públic.
5. La resolució de l'adjudicació s'acordarà per l'Ajuntament, amb audiència prèvia a l'Urbanitzador per un termini de 10 dies hàbils, i previ dictamen del Consell del Territori i el Paisatge, que podrà ser instat també per l'Urbanitzador. Sense perjuí de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'Actuació al règim del sòl urbanitzable sense programació.
BASE XXVII. PRERROGATIVES DE L'ADMINISTRACIÓ (article 286.1.e del Reglament d'Ordenació i Gestió Territorial i Urbanística).
L'Ajuntament exercix totes les prerrogatives que, en general, reconeix la legislació de contractes del Sector Públic, entre elles, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents Bases i que siguen d'interés públic, acordar la seua resolució i determinar els efectes d'esta.
BASE XXVIII. JURISDICCIÓ COMPETENT (article 286.1.f del Reglament d'Ordenació i Gestió Territorial i Urbanística).
És competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.